CELEX: 22007D0424(01)
Language: bg
Date: 2007-01-19 00:00:00
Title: Препоръка № 1/2007 на Съвета за асоцииране ЕС-Ливан от 19 януари 2007 година за изпълнението на Плана за действие ЕС-Ливан

24.4.2007   
            
            
               BG
            
            
               Официален вестник на Европейския съюз
            
            
               C 89/1
            
         
      ПРЕПОРЪКА № 1/2007 НА СЪВЕТА ЗА АСОЦИИРАНЕ ЕС-ЛИВАН
   
   от 19 януари 2007 година
   за изпълнението на Плана за действие ЕС-Ливан
   (2007/C 89/01)
   СЪВЕТЪТ ЗА АСОЦИИРАНЕ ЕС-ЛИВАН,
   като взе предвид Евросредиземноморското споразумение за създаване на асоциация между Европейската общност и нейните държави-членки, от една страна, и Република Ливан, от друга страна (наричано по-долу „Евросредиземноморското споразумение“), и по-специално член 76, параграф 2, второто изречение от него,
   като има предвид че:
   
               (1)
            
            
               Член 76 от Евросредиземноморското споразумение оправомощава Съвета за асоцииране да прави целесъобразни препоръки за постигане на целите на споразумението.
            
         
               (2)
            
            
               По смисъла на член 86 от Евросредиземноморското споразумение, страните по споразумението предприемат всички необходими общи или специфични мерки за изпълнение на задълженията си по споразумението и осигуряват постигането на целите, поставени в него.
            
         
               (3)
            
            
               Страните по Евросредиземноморското споразумение постигнаха съгласие по текста на Плана за действие ЕС-Ливан.
            
         
               (4)
            
            
               Планът за действие ЕС-Ливан ще подпомага прилагането на Евросредиземноморското споразумение чрез разработка и съгласуване между страните по споразумението на конкретни стъпки, които да предоставят практически указания за това прилагане.
            
         
               (5)
            
            
               Планът за действие служи на двойната цел за предприемане на конкретни стъпки за изпълнение на посочените в Евросредиземноморското споразумение задължения на страните по него и за осигуряване на по-широка рамка за по-нататъшното укрепване на отношенията ЕС-Ливан за постигане на значителна степен на икономическа интеграция и задълбочаване на политическото сътрудничество в съответствие с общите цели на Евросредиземноморското споразумение,
            
         ПРИЕ НАСТОЯЩАТА ПРЕПОРЪКА:
   Член единствен
   Съветът за асоцииране препоръчва страните по споразумението да осъществяват Плана за действие ЕС-Ливан (1), доколкото неговото осъществяване е насочено към постигане на целите на Евросредиземноморското споразумение.
   
      Съставено в Bruxelles, 19 януари 2007 година.
      
         
            За Съвета за асоцииране
         
         
            Председател
         
         F.-W. STEINMEIER
         
      
   
   
      (1)  http://register.consilium.europa.eu